Der venter den nordjyske debutant en stor mundfuld, når hun med makkeren Zvonimir Durkinjak skal møde Kamilla Rytter Juul og Mikkel Delbo. Vendsyssel Elite Badmintons sportschef Peter R. Jensen glæder sig til at se Emilie Juul Møller i aktion i badmintonligaen. - Greve er storfavorit i mixeddouble, men Zvonimir går altid på banen med troen på, at han kan vinde, siger han. Hun flyttede til Frederikshavn for nogle år siden for at gå på Nordjyllands Sports College og blev inden sæsonen en del af i ligatruppen. Og nu får hun altså chancen - på den vel nok sværeste udebane i ligaen, skriver klubben på sin hjemmeside. Emilie Juul Møller afløser Rikke Axelsen.

Opsummering:
Den 17.årige Emilie Juul Møller får debut, når hun tirsdag møder Greve på udebane.